Ke eng se sempsha?

* **14 Agosetose 2023 – Dikaonafatšo go mokgwatšhomo wa eBooking**
	+ Gabjale o ka beeletša kopano ya go tsena lekaleng ka mokgwatšhomo wa eBooking, mola peleng mohuta wo wa peakanyo o be o beeletšwa fela ka SARS Contact Centre
	+ Nako ya kopano e tla tlhagelela go tloga gabjale go ya pele, ga go sa na melaetša ya ‘timeslot not available’
	+ Sekgoba sa dipeeletšo se tla khanselwa ka othomethiki ge eba ditokumente tša thekgo ga se di loutiwe mo diiring tše 24, ka mokgwa wo go tla be go bulwa sekgoba sa dipeeletšo tše dingwe.

Lebelela tlhahli e mpshafaditšwego ya eBooking Guide: Book your appointment with SARS.

* **4 Agosetose 2022 – Lekala la SARS Pavilion ka Pretoria le tswaletšwe samaruri.**
Lekala la SARS Pavilion ka Pretoria le tswaletšwe gomme ga le sa tlo boulwa, eupša bašomi ba sa ntše ba tšwelapele go fana ka ditirelo. Ditsebi tša motšhelo di eletšwa go beeletša dipeeletšo tša kopano ka dikanale tše di tlwaelegilego ge eba di nyaka thušo go tšwa ka SARS (ge eba ba beeletša ka wepsaete ya SARS: Mokgwatšhomo wa SARS Booking System, ba swanetše go tšwelapele go dira boikgethelo bja “Pavilion”).
* **18 Juae 2022 – Dimpshafatšo tšeo di latelago di dirilwe go tshepetšo ya peeletšo ya kopano ya eBooking:**
	+ Dipeeletšo tša kopano ya Video di tlaleleditšwe bjale ka kanale ya batho ka noši bakeng sago kgetha mabaka a kopano.
	+ Mpshafatšo ya go ba le melao ya bjabjale: Balefela motšhelo ba ka kgetha go area enngwe le enngwe.
	+ Bjale ka molao wa kakaretšo, sekgoba sa peakanyo ya kopano ga se kgethwe bakeng sa letšatšikgwedi le nako ya go feta matšatšia 60 go tloga ka letšatšikgwedi la gabjale goba pele ga nako ya diiri tše 48 go tloga ka letšatšikgwedi la gabjale. Molao wa diiri tše 48 o fetošitšwe go thuša makala ka nako go beakanya dipeakanyo tša kopano ya beke. Ge eba eBooking e dirilwe ka *Labone morago ga 4pm goba ka Labohlano*, *Mokibelo goba Sontaga*, mokgwatšhomo o tlo dumelela molefela motšhelo felago lebelela le go kgetha dipeakanyo tša kopano go Labobedi leo le latelago. Matšatši a boikhutšogohle ga a balwe ge go dirišwa molao wa diiri tše 48.

Lemoga:  Tirelo e ka fihlelelwa fela ge eba o ngwadišitšwe bakeng sa motšhelo.

Ge eba o šetše o ngwadišitšwe bakeng sa motšhelo gomme o nyaka go dira peakanyo ya kopano.

Go na le dikgetho tše tharo tša go dira peakanyo ya kopano ge eba o molefela motšhelo yo a ngwadišitšwego:

* Letšetša SARS Contact Centre go 0800 00 7277 gomme o dire boikgethelo bja 0 (lefela). Mošomedi wa SARS o tla go direla peeletšo ya kopano legatong la gago.
* Romela SMS tgo 47277 (iSARS) ka tshedimošo ye le fomete: Booking*(Space) ID number/Passport number/ Asylum Seeker number.*Tirelo ya SMS e hwetšagala fela go balefela motšhelo/baemedi bao ba ngwadišitšwego bao ba ngwadišitšego bakeng sa Motšhelo wa Letseno la Mong (PIT). Tirelo ye ga e hwetšagale go ditsebi tša motšhelo.  Bala tše dingwe.
* Tšwelapele ka foromo ye ya onlaene gomme o kgotle go linki mo fase ga letlakala le yeo e bitšwago ‘Click here to open the booking form in a new window’.

Makala a sebakanyana le Diyuniti tša Motšhelo tša go Sepela (MTU’s)

Go ya ka nyakego, makala a sebakanyana le Diyuniti tša Motšhelo tša go Sepela (MTU’s) di tla dirwa bakeng sa matšatšikgwedi a itšeng le sebaka sa tirelo ya balefela motšhelo mafelong a go swana le dimolo, disenthara tša mabenkele, bjale le bjale. Makala a sebakanyana le Diyuniti tša Motšhelo tša go Sepela (MTU’s) di tla direla dipeakanyo tša kopano tša go tsena ka lekaleng fela. SMS ya tiišetšo SMS e tla tiišetšo ya lefelo la Pop-Up Branch goba Mobile Tax Unit. Go lebelela šetšulu ya Mobile Units, kgotla mo.

Na o hloka go tseba eng ge o dira peakanyo ya kopano?

* Ka kgopelo laetša ge eba o dira peeletšo ya peakanyo ya kopano bjale ka motho ka noši, Moemedi, Setsebi sa Motšhelo, goba Dikgwebo tše Nnyane, Magareng le Maekro (SMME).
* Ke fela balefela motšhelo ba SARS bao ba ngwadišitšwego bao ba ka kgonago go dira kgopelo ya peakanyo ya kopano. Badiriši bao ba sa ngwadišwago ba tla šupetšwa go wepsate ya eFiling go yo ingwadiša.
* Ge eba ga o kgone go tiišetšwa bjale ka molefela motšhelo wa motho ka noši, o ka se kgone go beeletša peakanyo ya kopano.
* Ka kgopelo kgonthiša gore o tlatša tshedimošo ka moka ya mong go swana le ka fao e ngwadišitšwego le SARS, go sego bjale sesteme e ka se tiišetše dintlha tša gago.
* Bao e sego MaAfrika Borwa ba tla dumelelwa go dira peakanyo ya kopano ka tirišo ya dinomoro tša pasepoto ya naga ya ka ntle. MaAfrika Borwa ba swanetše go diriša dinomoro tša bona tša ID go dira peakanyo.
* Ka kgopelo lemoga gore o swanetše go re fa nomoro ya selefounu ya nnete le/goba aterese ya emeile.
* Kgetho ya letšatšikgwedi e se fete matšatši a peakanyopele a 60. Peakanyo ya ka pela ya kopano yeo o ka kgonago go e dira goba go e amogela ke ka morago ga diiri tše 48 go tloga gona bjale.
* Ke fela sebaka sa sekgoba se se tee seo se ka kgethwago go beeletša kopano.
* Peakanyo ya dikopano tša go ipoeletša (dipeeletšo tša diploko) ga di a dumelelwa.
* Ge peakanyo ya kopano e šetše e tiišeditšwe o tla amogela tiišetšo ya semmušo ka emeile goba SMS, ka nomorotšhupetšo.
* Bakeng sa dipeeletšo tša video/megala, ka letšatšikgwedi la peeletšo ya kopano:
	+ Agente ya SARS e tla go letšetša gomme ya go thuša ka potšišo ya gago.
	+ Re tla tšwelapele go tiišetša gore bareki ba rena ka moka ba nako ba tla fiwa ditirelo ka nako ya peeletšo yeo e dumeletšwego.
	+ Bareki ba go latelwa ba ka felelwa ke peakanyo ya bona ya ketelo, gomme ba tla kgopelwa go dira peakanyo enngwe.
* O tla beelwa nako ya peakanyo ya kopano le agente ya ditirelo tše itšeng gomme o ka se dumelelwe go dira kgopelo ya thušo go tšwa go agente enngwe, ntle le ge peakanyo enngwe e dirwa.
* Ka kgopelo tiišetša gore o rometše ditokumente tša thekgo ka moka, tša go nyalelana le potšišo ya gago, ka elektroniki bakeng sa dikopano tša video goba dikamano tša mogala, pele ga letšatšikgwedi le nako ya peakanyo ya kopano yeo o e kgopetšego, pele ga letšatši le nako ya peakanyo yeo e dirilwego goba SARS e ka se kgone go go thuša ka kgopelo ya gago.
* Ge eba o hloka go romela ditokumente tša tlaleletšo morago ga ge peeletšo ya gago e tiišeditšwe, o ka romela romela ditokumente ka mokgwa wa elektroniki ka SARS Online Query System.
* Ka kgopelo lebelela ditokumente tša thekgo tša kopano e itšeng ya gago mo.
* Ge peakanyo ya kopano e šetše e dirilwe, o tla kgona go amogela thušo ya go tlatša pušetšo ya gago ya Motšhelo wa Letseno wa ITR12 ka tirelo ya rena ya lentšu ya call-back .
* Go khansela peakanyo ya kopano yeo e šetšego e beakantšwe tlatša tshedimošo ya mokgopedi. Kopano ya gago ya go tlo diragatšwa e tla tlhagelela sekirining. Kgotla aekhone ya ‘delete’ go khansela peakanyo ya kopano.
* Go tloga go eleletšwa gore o diriše Google Chrome, Microsoft Edge, Firefox goba Safari go fihlelela fomo ya peeletšo gape e sego Internet Explorer.

Ka kgopelo lemoga: mokgwatšhomo wa eBooking o šoma kudu ka ditshepetšo tšeo di se tšhego di šoma ka othomethiki. O swanetše go kgetha mabaka ao a amegago go lenaneo theošo ge o dira peakanyo ya kopano. Ge eba lebaka leo o le nyakago go tšatša ga le gona lenaneng la theošo – se re ra gore tshepetšo yeo e ka ba e feditšwe ka tsela ya rena ya dikanale tša elektroniki (eFiling, SARS MobiApp, e@syFile)